
Ministru kabineta sēdes protokollēmums

Par Latvijas Republikas nostājas projektu uz Eiropas Komisijas 2021.gada 23.jūlija formālo paziņojumu pārkāpuma procedūras lietā Nr. 2021/0298.

· 1. Apstiprināt Vides aizsardzības un reģionālās attīstības ministrijas sagatavoto Latvijas Republikas nostāju uz Eiropas Komisijas 2021. gada 23. jūlija formālo paziņojumu pārkāpuma procedūras lietā Nr. 2021/0298 (turpmāk – nostāja).
· 2. Valsts kancelejai nostājas elektronisko versiju nosūtīt Tieslietu ministrijai.
· 3. Tieslietu ministrijai, izmantojot Eiropas Komisijas izveidoto un uzturēto notifikāciju sistēmu pārkāpuma procedūru lietās, nostāju nosūtīt Eiropas Komisijai.
· 4. Lai pilnībā nodrošinātu Eiropas Parlamenta un Padomes 2019. gada 17.aprīļa Direktīvas 2019/883/ES par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK prasību pārņemšanu, Vides aizsardzības un reģionālās attīstības ministrijai:
· 4.1. līdz 2022. gada 1. martam iesniegt izskatīšanai Ministru kabinetā noteikumu projektu “Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm””;
· 4.2. līdz 2022. gada 1. martam iesniegt izskatīšanai Ministru kabinetā noteikumu projektu “Kuģu atkritumu pieņemšanas kārtība un kuģu atkritumu apsaimniekošanas plānu izstrādes kārtība.”

